Cannoli

Cannolid on torukujulised praetud tainast küpsetised, mis on täidetud magusa kreemja ricotta-täidisega – Sitsiilia köögi põhitoode. Ricotta-täidis on valmistatud lambapiimast, keedukreemiga torusid itaallased cannolideks ei kutsu! Nende suurus varieerub vahemikus 9–21 cm. Tavasuuruses on cannoli siiski vähemalt 14 cm, pisemaid nimetatakse cannolicchio'teks (tõlkes cannolinikesed). Mandri-Itaalias tuntakse neid üldiselt kui cannoli siciliani (Sitsiilia cannolid). Cannolid on tihtilugu kaetud tuhksuhkru ning kaunistustega, milleks võivad olla kuivatatud puuviljad või muu. Inglise keeles kasutatakse sõna cannoli tavaliselt ainsusena, kuid itaalia keeles on tegu grammatiliselt mitmusega; vastav ainsus on cannolo [ kanˈnɔːlʊ ]. Sõna tähendus otsetõlkes on "väike toru". Mõned toiduajaloolased arvavad, et cannolide päritolu viib aastatesse 827–1091. Sitsiilias valitsesid sel perioodil araablased (tollal tunti saart Sitsiilia emiraadina), mis annab alust teooriale, et sõna cannoli tuleneb araabiakeelsest sõnast qanawāt, mis tähendab "torusid", viidates küpsetiste torukujulistele kestadele. Araablaste valitsemisaeg mõjutas paljuski ka toidukultuuri. Tänu araablastele hakati küpsetamisel kasutama suhkrustatud puuvilju, pistaatsia pähkleid ja kaneeli. Samuti tutvustasid nad pähklite ja puuviljade kombineerimise tehnikat suhkru ja meega. Gaetano Basile väidab , et cannoli on pärit Palermo ja Messina piirkonnast. Tema sõnul valmistati cannolisid ajalooliselt karnevalihooajal maiuspalana. Magustoidust sai lõpuks Sitsiilias aastaringne põhitoit. Cannolo tuleb täita vahetult enne söömist. Kui täidis on lisatud rohkem kui 30 minutit varem, siis on krõbedast torust alles jäänud vaid pehme tainas. Kuigi cannolisid müüakse aasta läbi, siis on parim aeg nende söömiseks oktoobrist maini. Nendel kuudel on lammastel kõige parem toidulaud, mistõttu on ka piim parima kvaliteediga. Gangi, Robert (2006). "Cannoli". bestofsicily.com. Vaadatud 15. mail 2014. "The Cannoli of Piana degli Albanesi". A Taste of Travel. 21. juuni 2011. Vaadatud 15. oktoobril 2014. Streaty_Staff (18. jaanuar 2018). "CANNOLI, all you must know before landing in Sicily". Streaty. Vaadatud 7. veebruaril 2024. "Cannoli Facts for Kids". kids.kiddle.co (Ameerika inglise). Vaadatud 7. veebruaril 2024. Paul H. Freedman (2007). Food: The History of Taste (illustrated ed.). University of California Press. Lk 159. ISBN 9780520254763. "Cannoli Sicilian Shells". "The King of Sweets: The Sicilian Cannolo". Salloum, Habeeb; Salloum, Muna; Elias, Leila Salloum (25. juuni 2013). Sweet Delights from a Thousand and One Nights: The Story of Traditional Arab Sweets (inglise). Bloomsbury Publishing. ISBN 978-0-85772-330-7. "The "spicy" history of cannoli Siciliani". Life in Italy (Ameerika inglise). 30. september 2019. Vaadatud 14. jaanuaril 2021. "30 cannoli siciliani perfetti per un tentativo di classifica definitiva". Scatti di Gusto (itaalia). 22. juuli 2014. Vaadatud 15. oktoobril 2014. "The Cannoli and [[:Mall:Sic]] Rich History | Cannoli Kitchen" (Ameerika inglise). 26. märts 2019. Originaali arhiivikoopia seisuga 25. jaanuar 2021. Vaadatud 14. jaanuaril 2021. {{cite web}}: erinev URL ja vikilink (juhend)